|  |  |
| --- | --- |
| Številka:  | 024-6/2022-3340-39 |
| Datum: | 13. 09. 2023 |

**Zadeva: Zapisnik 5. seje Delovne skupine za trajni dialog s samozaposlenimi in drugimi delavci v kulturi**

**Pričetek seje:** 13. 9. 2023, ob 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Tanja Petrič
2. Marija Mojca Pungerčar
3. Blaž Babnik Romaniuk
4. Polona Torkar
5. Kim Komljanec, MK
6. Tjaša Pureber, MK
7. Katja Ceglar, MK

**Ostali prisotni:**

1. Tarra Stermšek Kristan, MK

**Opravičeno odsotni:**

1. Ištvan Išt Huzjan
2. Urša Menart
3. Monika Weiss

**Predlagan dnevni red:**

1. Potrditev zapisnika 4. seje delovne skupine z dne 21. junija 2023;
2. Obvestilo o spremembi članice delovne skupine;
3. Poročilo o ukrepih ministrstva po poplavah na temo samozaposlenih v kulturi;
4. Določitev vsebine in povabljenih za sejo na temo samostojnih novinarjev;
5. Razno (določitev tem naslednje seje itn.)

**Sklep 1: Člani delovne skupine potrjujejo dnevni red 5. seje Delovne skupine za trajni dialog s samozaposlenimi in drugimi delavci v kulturi.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 4. seje Delovne skupine za trajni dialog s samozaposlenimi in drugimi delavci v kulturi**

Tanja Petrič in Blaž Babnik Romaniuk sta predlagala krajšanje in lektoriranje zapisnika. Tjaša Pureber se je strinjala in predlagala potrditev zapisnika na naslednji seji.

**Sklep 2: Člani skupine lahko pripombe podajo v naslednjih dveh tednih. Zapisnik se bo potrjeval na naslednji seji.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Obvestilo o spremembi članice delovne skupine**

Tjaša Pureber je člane obvestila, da je Jadranka Plut je zapustila delovno mesto na MK, zato ne more biti več članica delovne skupine. Nadomestila jo bo Katja Ceglar, nova vodja Sektorja za statusne zadeve na MK.

1. **Poročilo o ukrepih ministrstva po poplavah na temo samozaposlenih v kulturi**

Tjaša Pureber je na začetku orisala hude posledice poplav v sektorju kulture. MK je intenzivno sodelovalo pri sprejemanju sanacijskih ukrepov. Samozaposlenim v kulturi je omogočilo temeljni dohodek, z drugim interventnim zakonom so uspeli zmanjšati potreben upad dohodkov na 25%. Samozaposleni lahko nadomestilo koristijo do konca leta. Za samostojne novinarje in samozaposlene v kulturi je ministrstvo po vzoru javnih uslužbencev omogočilo solidarnostni dodatek. Poskrbeli so tudi za možnost prijave škode za nevladne organizacije ter povrnitev škode filmskim ekipam, ki so snemale s strani SFC podprte filme na poplavnih območjih.

Katja Ceglar je dodatno pojasnila, da samozaposleni vloge za solidarnostni dodatek oddajajo na MK, ta pa ima 15 dni časa za odločanje o upravičenosti zahtevka. Do datuma delovne skupine je prispelo 6 vlog samozaposlenih.

Tjaša Pureber je dodala, da je MK dosegel, da se ta dohodek ne šteje v cenzus. Posamezne pomoči se med seboj seštevajo in niso izključujoče.

Marijo Mojco Pungerčar je zanimalo, kako bo z obdavčitvijo solidarnostne pomoči.

Katja Ceglar je pojasnila, da gre za podoben princip kot pri štipendijah. MK bo pisno podalo natančno obrazložitev.

Polona Torkar je poudarila, da na Asociaciji spremljajo ukrepe. Izpostavila je bojazen med prebivalci, da ne bodo pravočasno dobili informacij glede različnih oblik pomoči. Poudarila je, da je do celostnih informacij težko priti in izpostavila, da so določeni roki za predplačila že minili. Meni, da so ukrepi na polju kulture pozitivni, zanima pa jo, zakaj je solidarnostna pomoč na voljo le tistim samozaposlenim, ki jim država plačuje prispevke.

Tjaša Pureber je glede celostne metodologije ocene škode in dostopa do informacij povedala, da država sledi enotni metodologiji popisa, ki po vertikali (torej po posameznih sektorjih od lokalne do državne ravni) preverja škodo. Podobno je tudi z informacijami: te so na voljo po sektorjih (v primeru kulture na straneh MK), hkrati so uslužbenci MK na voljo tudi v klicnem centru, kjer lahko vsi prebivalci dostopajo do celostnih informacij. Za dodatna pojasnila glede ukrepov za samozaposlene se lahko obrnejo na vodjo Sektorja za statusne zadeve Katjo Ceglar.

Katja Ceglar je dodala, da je za vloge za solidarnostno pomoč dovolj izjava in fotografija stanja, saj so želeli proces vlaganja zahtevkov čim bolj poenostaviti

Marija Mojca Pungerčar je predlagala, da MK pošlje obvestilo po adremi vsem samozaposlenim. Doda, da naj MK po izteku roka za prijavo predstavi natančne številke.

**Sklep 3: Skupina se je seznanila z ukrepi MK. MK naj predstavi, kako naj samozaposleni pri oddajanju obrazcev za dohodnino obračunajo pomoč ob poplavah.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Določitev vsebine in povabljenih za sejo na temo samostojnih novinarjev**

Tjaša Pureber je pozvala člane, da predlagajo seznam povabljenih za sejo o samostojnih novinarjih.

Polona Torkar predlaga Lenarta Kučiča in Moniko Weiss.

**Sklep 4: Skupina bo pisno določila izhodišča za sejo na temo statusa in položaja samostojnih novinarjev. Predlagani gostje so Blaž Mazi, Lenart J. Kučič, Špela Stare in Monika Weiss kot članica skupine.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Razno**

Naslednja seja bo na temo nacionalnega programa za kulturo. Če bo potrebno se izvede ločena seja na temo Uredbe o samozaposlenih v kulturi.

Kim Komljanec je podala poročilo o prenovi enoletnih razpisov. Ključa novost je, da so pravne oblike prijaviteljev ločene, razpisi pa so digitalizirani. Količina sredstev bo primerljiva z lanskimi. Ukinja se prag za doseganje sofinanciranja.

**Sklep 5: Skupina se s kolegi pogovori o enoletnih razpisih in pošlje mnenja za izboljšave za naslednja leta.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

Seja se je zaključila ob 12.00

**Zapisala:**

Tarra Stermšek Kristan, študentka

**Podpis:**

Marija Mojca Pungerčar,

predsednica Delovne skupine za trajni dialog s samozaposlenimi in drugimi delavci v kulturi

**Podpis:**

Tjaša Pureber,

generalna direktorica Direktorata za razvoj kulturnih politik, MK

**Priloga:**

**-** lista prisotnosti.

**Poslano (po e-pošti):**

**-** članom in članicam delovne skupine

**-** ostalim udeležencem seje delovne skupin